CELEX: 52011PC0426
Language: lt
Date: 2011-07-08
Title: Pasiūlymas TARYBOS REGLAMENTAS kuriuo nustatomos 2011–2012 m. žvejybos sezono ančiuvių žvejybos Biskajos įlankoje galimybės

|

52011PC0426

/* KOM/2011/0426 galutinis - 2011/0186 (NLE) */  Pasiūlymas TARYBOS REGLAMENTAS kuriuo nustatomos 2011–2012 m. žvejybos sezono ančiuvių žvejybos Biskajos įlankoje galimybės  

	AIŠKINAMASIS MEMORANDUMAS1. PASIŪLYMO APLINKYBĖSTarybos reglamentu (EB) Nr. 57/2011[1] nebuvo nustatytas ančiuvių bendras leidžiamas sužvejoti kiekis (toliau – BLSK) Biskajos įlankoje 2011 m., nes šis BLSK jau buvo nustatytas Tarybos reglamentu (ES) Nr. 685/2010, kuriuo nustatomos 2010–2011 m. žvejybos sezono europinių ančiuvių žvejybos Biskajos įlankoje galimybės[2].2. TEISINIAI PASIŪLYMO ASPEKTAIPagal 2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką išdėstytus bendrosios žuvininkystės politikos tikslus žvejybos galimybės turėtų būti nustatomos atsižvelgiant į turimas mokslines rekomendacijas ir biologinius, socialinius ir ekonominius aspektus, užtikrinant įvairiems žvejybos sektoriams teisingas sąlygas.2011 m. liepos 15 d. Žuvininkystės mokslo, technikos ir ekonomikos komiteto (toliau – ŽMTEK) rekomendacija dėl Biskajos įlankos ančiuvių išteklių taikoma 2011 m. liepos 1 d.–2012 m. birželio 30 d. žvejybos sezonui.Tarybos reglamentu (EB) Nr. 53/2010 Taryba nustatė nuo 2011 m. liepos 1 d. iki 2012 m. birželio 30 d. šių išteklių žvejybos veiklai taikomą BLSK. BLSK ir jos paskirstymas susijusioms valstybėms narėms dabar turi būti nustatyti kitiems 12 mėnesių.ŽMTEK rekomendacijoje įvertinta, kad išteklių biomasė yra apytiksliai 98 450 tonų. Atsižvelgiant į 2009 m. liepos 29 d. Komisijos pateiktą Reglamento, kuriuo nustatomas ilgalaikis Biskajos įlankos europinių ančiuvių išteklių ir jų žvejybos būdų valdymo planas, pasiūlymą[3] , ir į tai, kad tas pasiūlymas grindžiamas naujausiu sprendimų dėl žvejybos galimybių poveikio šiems ištekliams vertinimu, reikėtų nustatyti šių išteklių BLSK pagal pasiūlyme išdėstytą žvejybos taisyklę. Todėl turėtų būti nustatytas 29 700 tonų 2011 m. liepos 1 d.–2012 m. birželio 30 d. žvejybos sezono BLSK.Tarybos prašoma šį pasiūlymą priimti kuo greičiau, kad žvejai galėtų planuoti savo veiklą naujam žvejybos sezonui.2011/0186 (NLE)PasiūlymasTARYBOS REGLAMENTASkuriuo nustatomos 2011–2012 m. žvejybos sezono ančiuvių žvejybos Biskajos įlankoje galimybėsEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,atsižvelgdama į Europos Komisijos pasiūlymą,kadangi:1.  Taryba privalo nustatyti bendrą leidžiamą sugauti kiekį (BLSK) pagal žvejybos rūšį arba pagal žvejybos rūšių grupes. Žvejybos galimybės valstybėms narėms turėtų būti paskirstytos taip, kad kiekvienai valstybei narei būtų užtikrintas sąlyginis visų išteklių arba išteklių grupių žvejybos stabilumas, tinkamai atsižvelgiant į bendrosios žuvininkystės politikos tikslus, nustatytus 2002 m. gruodžio 20 d. Tarybos reglamente (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[4].2.  Siekiant tinkamai valdyti išteklius ir supaprastinti žvejybą, reikėtų nustatyti BLSK ir valstybių narių ančiuvių žvejybos Biskajos įlankoje (ICES VIII zonoje) kvotas, taikomas ne kalendorinių metų laikotarpiu, bet metiniu valdymo sezonu nuo einamųjų metų liepos 1 d. iki kitų metų birželio 30d.3.  Todėl Tarybos reglamente (ES) Nr. 57/2011[5] nustatytos tam tikrų žuvų išteklių žvejybos galimybės 2011 m., išskyrus ančiuvių išteklių Biskajos įlankoje.4.  2011–2012 m. žvejybos sezono BLSK Biskajos įlankoje turėtų būti nustatytas remiantis turimomis mokslinėmis rekomendacijomis, atsižvelgiant į biologinius, socialinius ir ekonominius aspektus, ir visiems žvejybos sektoriams užtikrinant vienodas veiklos sąlygas.5.  Siekdama parengti daugiametį ančiuvių išteklių Biskajos įlankoje žvejybos sezono planą, kuriame būtų nustatyta žvejybos kontrolės taisyklė, taikoma nustatant žvejybos galimybes, 2009 m. liepos 29 d. Komisija pateikė reglamento, kuriuo nustatomas ilgalaikis Biskajos įlankos ančiuvių išteklių ir jų žvejybos būdų valdymo planas, pasiūlymą. Atsižvelgiant į tą Komisijos pasiūlymą ir į tai, kad tas pasiūlymas grindžiamas naujausiu sprendimų dėl žvejybos galimybių poveikio ančiuvių ištekliams Biskajos įlankoje vertinimu, tikslinga atitinkamai nustatyti ančiuvių išteklių BLSK. 2011 m. liepos 15 d. paskelbtose ŽMTEK rekomendacijose nustatyta, kad išteklių biomasė yra apytiksliai 98 450 tonų. Todėl turėtų būti nustatytas 29 700 tonų 2011 m. liepos 1 d.–2012 m. birželio 30 d. žvejybos sezono BLSK.6.  Atsižvelgiant į ančiuvių žvejybos galimybių taikymo srities ir laiko ypatumus, tas žvejybos galimybes tikslinga nustatyti atskiru reglamentu. Tačiau žvejybai ir toliau turėtų būti taikomos Reglamente (ES) Nr. 57/2011 nustatytos bendrosios kvotų naudojimo sąlygų nuostatos.7.  Pagal 1996 m. gegužės 6 d. Reglamento (EB) Nr. 847/96, nustatančio bendrų leistinų sugavimų ir kvotų kasmetinio valdymo papildomas sąlygas[6], 2 straipsnį būtina nustatyti, kiek tame reglamente numatytos priemonės taikomos ančiuvių ištekliams Biskajos įlankoje.8.  Atsižvelgiant į tai, kad jau prasideda 2011–2012m. žvejybos sezonas ir reikia užtikrinti metinių sužvejoto kiekio ataskaitų teikimą, šis reglamentas įsigalioja iškart ir taikomas nuo 2011 m. liepos 1 d.PRIĖMĖ ŠĮ REGLAMENTĄ:1 straipsnisAnčiuvių žvejybos Biskajos įlankoje galimybės1. 2011 m. liepos 1 d.–2012 m. birželio 30 d. žvejybos sezono laikotarpiu nustatomas toks Reglamente (EB) Nr. 218/2009 apibrėžtoje ICES VIII zonoje visas ančiuvių išteklių BLSK ir jo paskirstymas valstybėms narėms (tonomis gyvojo svorio):Rūšis | Ančiuvis Engraulis encrasicolus | ICES zona | VIII (ANE/08.) |Ispanija | 26 730 | Mokslinėmis rekomendacijomis pagrįstas BLSK |Prancūzija | 2 970 |ES | 29 700 |BLSK | 29 700 |2. 1 dalyje nurodytos žvejybos galimybės nustatomos ir naudojamos laikantis Reglamento (ES) Nr. 57/2011 9, 12 ir 14 straipsnių sąlygų.3. Taikant Reglamentą (EB) Nr. 847/96 1 dalyje nurodytiems ištekliams taikomas mokslinėmis rekomendacijomis pagrįstas BLSK. Taikomos to reglamento 3 straipsnio 2 ir 3 dalys bei 4 straipsnis.2 straipsnisĮsigaliojimasŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Jis taikomas nuo 2011 m. liepos 1 d.Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkas [1] OL L 24, 2011 1 27, p. 1–125.[2] OL L 199, 2010 7 31, p. 1-3.[3] COM (2009) 399 galutinis.[4] OL L 358, 2002 12 31, p. 59.[5] OL L 24, 2011 1 27, p. 1–125.[6] OL L 115, 1996 5 9, p. 3.